62024TO0257(02)_INF
Uznesenie Všeobecného súdu (prvá komora) z 11. novembra 2024 –Mazepin/Rada
(vec T‑257/24)
„Spoločná zahraničná a bezpečnostná politika – Reštriktívne opatrenia prijaté vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov – Ponechanie mena žalobcu na zoznamoch – Pojem ‚združenie‘ – Článok 2 ods. 1 in fine rozhodnutia 2014/145/SZBP – Pojem ‚prospech‘ – Článok 2 ods. 1 písm. g) rozhodnutia 2014/145 – Článok 3 ods. 1 písm. g) nariadenia (EÚ) č. 269/2014 – Nesprávne posúdenie“
1.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté vzhľadom na situáciu na Ukrajine – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Zrušené skoršie rozhodnutie o zmrazení finančných prostriedkov – Rozhodnutie o ponechaní na zoznamoch založené na rovnakých dôkazoch v prípade, že nedošlo k zmene odôvodnenia – Uplatnenie posúdení, ktoré viedli k zrušeniu rozhodnutia predchádzajúceho rozhodnutiu o ponechaní na zoznamoch
[Rozhodnutie Rady 2014/145/SZBP, zmenené rozhodnutím (SZBP) 2024/847; nariadenia Rady č. 269/2014 a 2024/849]
(pozri body 36, 39 – 44, 48 – 51)
2.
Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Kritériá prijatia reštriktívnych opatrení – Osoba, subjekt alebo orgán, ktoré sú spojené s osobou zapísanou na zozname pripojenom k napadnutému rozhodnutiu – Pojem „spojenie“ – Spoločné záujmy
[Rozhodnutie Rady 2014/145/SZBP, zmenené rozhodnutím (SZBP) 2022/329, článok 2 ods. 1; nariadenie Rady č. 269/2014, článok 3 ods. 1, a nariadenie Rady 2022/330]
(pozri bod 37)
3.
Spoločná zahraničná a bezpečnostná politika – Reštriktívne opatrenia prijaté vzhľadom na situáciu na Ukrajine – Kritériá prijatia reštriktívnych opatrení – Poprední podnikatelia pôsobiaci v Rusku a ich najbližší rodinní príslušníci alebo iné fyzické osoby, ktoré majú z väzby na nich prospech – Pojem „prospech“ – Prospech akejkoľvek nezanedbateľnej povahy
[Rozhodnutie Rady 2014/145/SZBP, zmenené rozhodnutím (SZBP) 2023/1094, článok 1 ods. 1 písm. e) a článok 2 ods. 1 písm. g); nariadenie Rady č. 269/2014, článok 3 ods. 1 písm. g), a nariadenie Rady 2023/1089]
(pozri bod 38)
Výrok
1.
Rozhodnutie Rady (SZBP) 2024/847 z 12. marca 2024, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a vykonávacie nariadenie Rady (EÚ) 2024/849 z 12. marca 2024, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa zrušujú v rozsahu, v akom bolo meno pána Nikitu Dmitrijeviča Mazepina ponechané na zozname osôb, subjektov a orgánov, na ktoré sa vzťahujú tieto reštriktívne opatrenia.
2.
Rada Európskej únie znáša svoje vlastné trovy konania a je povinná nahradiť trovy konania, ktoré vynaložil pán Nikita Dmitrijevič Mazepin, vrátane trov konania o nariadení predbežného opatrenia.